Bishita di Prins Albert na Aruba y Corsou 


Ken di nos a yega di tende cu Su 
Excelencia Albert Alexander Louis 
Pierre Grimalli, miho conoci como 
Prins Albert di Monaco a bishita 
Aruba y Corsou den aña 2004? Prins 
Albert a nace dia 14 di maart 1958 
y ta e prins di Monaco, hefe di e 
Casa Real di Grimaldi. E ta e yiu 
homber di Prins Rainier III y 
Princesa Grace, anteriormente 
Grace Kelly, e artista Mericano. 
Prins Albert tin dos ruman muhe, 
esta Caroline, Princes di Hanover y 
Princes Stephanie. Na juli 2011, 
Prins Albert a casa cu Charlene 
Wittstock. 


Prins Albert II ta un di e famianan 
real di mas rico na mundo, cu bienes 
balora na mas cu un biyon dollar, cu 
ta inclui tereno na Monaco y Francia. 
Prins Albert ta doño di e accionnan 
den e Societé des Bains de Mer de Monaco, cu ta opera casino di Monaco y 
otro propiedadnan entretenimento den e principado. 





Na fin di october y cuminsamento di november 2004, Su Excelencia Prins 
Albert a bishita Aruba y Corsou pa dos dia. E tabata aki pa su trabounan 
como representante di Fundacion Laureus; un fundacion cu ta duna sosten 
na hobennan cu tin problema como resultado di pobresa, violencia, droga, 
guera of discriminacion y ta promove deporte pa logra cambionan social. 


Pa loke ta trata e evento mas grandi y hopi exitoso di aña na Aruba, su 
alteza real Prins di Monaco, su alteza Prins Pieter Christiaan di Hulanda, 
Aruba su Prome Minister, Sr. Nelson 
O. Oduber y otro dignatarionan 
hunto cu 200 invitado, tabata 
presente pa e apertura oficial di The 
Links na Divi Aruba, Aruba su 
cancha nobo di golf, riba diabierna 
29 di october 2004. E festividadnan 
a cuminsa e dia ey cu un fiesta di 
cocktail na piscina di Divi Village 
Golf and Beach Resort; e compleho kam á 
unda e cancha di golf ta situa. Alex Nieuwmeyer, director di operacion pa 
Divi Resorts Aruba, Prome Minister Oduber y Aruba su Minister di Turismo 
y Transportacion Sr. Edison Briesen, a yama e huespednan un bonbini y 
inmediatamente despues Sr. Nieuwmeyer a presenta un check na balor di 
U.S.$50,000.00 na e Laureus Sport For Good Foundation. 





E donacion tabata den conhunto cu e celebracion di e apertura di The Links 
na Divi Aruba y e fundacion di Aruba Chapter y e Fundacion Laureus hunto 
cu varios negoshi local Arubiano, incluyendo Caribbean Mercantile Bank 
N.V., de Palm Tours, Diamonds International, Hertz/Ultimate Automobiles, 
ATCO, Bon Bini Cargo, Arubaanse Wegenbouw Maatschappij y Caribbean 
Overseas. 


Despues di e presentacion, su alteza real Prins Albert di Monaco oficialmente 
a habri The Links na Divi Aruba door di e prome “tee off ceremony”. Esaki 
a wordo sigui pa champagne, hors d’oeuvres y un show di vuurwerk 
deslumbrante ofreci pa The Links na Divi Aruba. 


Riba diasabra, 30 di october, a tene e Torneo Beneficio di Golf di Laureus 
Sport for Good Foundation. E torneo, un Four Man Scramble di 18-hole, cu 
a wordo atendi pa su alteza real Prins Pieter Christiaan, a wordo sigui pa un 
almuerso pa tur atleta na e restaurant Red Parrot na Divi Aruba All Inclusive, 
un afiliado di Divi Resorts. Tur fondo genera den e torneo, a bay pa Laureus 
Foundation. 


E capitulo Arubiano di e Laureus Foundation a wordo funda pa Prins Pieter 
Christiaans van Oranje Nassau den su funcion como presidente di e Capitulo 
di Hulanda y Sr. Nick van Kouwenhoven, Presidente di Laureus Foundation 
pa Benelux. E fondo otorga na The Links na Divi Aruba lo keda na Aruba pa 
uza como donacion deportivo. E Laureus Sport for Good Foundation, un 
Organisacion cu ta uza sport como un herment pa cambionan social, 
actualmente tin capitulonan den bintiseis pais rond mundo. 


For di Sr. Luis Tromp, Presidente 
incansabel di Club Aruba Jrs. pa 21 
ana largo, mi a ricibi e siguiente 
informacion di e bishita di Prins 
Albert di Monaco na nan club. Na 
ana 2004, nan tabata riba un 
proyecto miyonario di renobacion di 
e club. Prome parti tabata pa pone 
un dak pa e cancha di basketball y 
despues traha riba renobacion di e 
club y e veld di softball. 


Durante bishita di Prins Albert di 
Monaco, su deseo tabata pa 
participa den un di su deportenan 
favorito, esta basketball. Su bishita 
na Aruba tabata net cu Club Aruba 
Juniors a caba di renoba e cancha di basketball, di modo cu e cancha aki a 
keda escogi pa Prins Albert bin hunga basketball. Presidente Luis Tromp y 
su miembronan a dicidi di organisa un wega entre Aruba Juniors y Estrella 
pa asina duna e prins oportunidad pa hunga, maske ta un parti di e wega. 
Esaki no a cristalisa manera planea, pero su altezanan real a shoot bala 
hunto cu e hobennan atleta, pa despues sinta gosa di e wega. 





Su siguiente aña, Club Aruba 
Juniors a ricibi un donacion di 
Fundacion Laureus pa asina e club 
por sigui funciona. 


Manera splica anteriormente Prins 
Albert su fundacion Laureus ta 
duna sosten na hobennan cu tin 
problema como resultado di 
probresa, violencia, droga, guera 
of discriminacion, y e ta promove 
deporte pa logra cambionan social. 
Prins Albert, un fanatico deportivo grandi y un miembro IDC, a bishita e 
Amstel Bright Race na Corsou. E evento cyclismo aki a tuma luga pa di tres 
biaha e aña aki y tabata completamente dedica na e despedida di Campion 
Olympico, Leontien Zijlaard van Moorsel. Prins Albert a otorga e prome 
premio di e careda na ganado Oscar Freire, sperando cu esaki lo por 
entusiasma e ciclistanan pa e metanan di e Fundacion Laureus. 

Fundacion Laureus, Prins Albert a "=== > 

logra mira algun otro proyecto. Su | HR 


bishita na Curacao Dolphin Therapy 
Center (CDTC) tabata hopi 
interesante. Muchanan, sea 
mentalmente of fisicamente limita, 
ta wordo yuda pa medio di terapia > 
cu dolfijn. E tratamento specifico aki ET 
tin un efecto hopi positivo riba e B= 7 
muchanan. E dolfijn riba su mes no ~ 

ta cura, pero e comunicacion cu e dolfijn den combinacion cu e yudansa di 
e entrenadonan specialisa, ta entusiasma e mucha di tal forma cu nan ta 
haya un empuhe sin limite. Un bishita na e centro di dolfijn no por ta 
completo sin cu bo mes landa cu e dolfijnnan y pa e motibo aki e prins a 
participa y landa cu e dolfijnnan. E tabata compaña pa Prins Pieter 
Christiaan van Oranje Nassau. Prins Albert tabata entusiasma cu e terapia 
y su experencia cu e dolfijnnan. (Potret di Tim Diaz di Aruba ta sunchi un 
di e dolfijnnan.) 

(Danki na Luis Tromp pa su contribucion, Yolanda Croes como Corector y 
websitenan: Curacao Dolphin Therapy Center y www.prweb.com) 

